Lav et referat af nedenstående tekst:

Tekst:
Det er ikke en helt almindelig sag, når en 35-årig mand fra Brønderslev efter planen skal møde i Retten i Hjørring torsdag. Han er tiltalt for at have shoppet amok i en webshop – desværre uden den store evne eller vilje til at betale. Det fremgår af anklageskriftet i sagen, at politiet mener, at manden tilbage i slutningen af 2018 købte hele 78 lamper designet af Verner Panton. Alle var i den samme model, Globe Pendel, og de havde en samlet på omkring 687.000 kroner. Kokain og piller Normalt vil ejeren af en webshop, der får ordrer i den størrelse, glæde sig. Men det fremgår af anklagerne mod den 35-årige mand fra Brønderslev, at politiet mener, at han ”hverken havde vilje eller evne til at betale for varerne”. Derfor er han nu tiltalt for bedrageri. Det er imidlertid ikke det eneste, manden er tiltalt for. Om aftenen 5. maj i 2022 blev han – ifølge anklageskriftet – taget for at være i besiddelse af knap 76 gram kokain, som politiet mener var beregnet til at sælge videre, og dermed er manden tiltalt for overtrædelse af straffelovens hårde narkoparagraf, §191. Det fremgår af anklagerne, at manden ved samme lejlighed blev fundet i besiddelse af en større mængde ulovlige piller, og han er derfor også tiltalt for overtrædelse af lov om euforiserende stoffer. Det fremgår ikke før sagens start, hvordan manden forholder sig til anklagerne – eller hvad der blev af de 78 Verner Panton-lamper.

Referat:
Der var lidt for stort et shoppergen hos en 35-årig mand.